pythainlp/thai-wiki-dataset-v3 huggingface dataset:
โรคระบาดยุสตินิอานุส

โรคระบาดยุสตินิอานุส (Plague of Justinian; ค.ศ. 541–549) เป็นการระบาดครั้งใหญ่ครั้งแรกของโรคระบาดทั่วครั้งแรก และโรคระบาดทั่วของกาฬโรคในโลกเก่าครั้งแรก โรคติดต่อนี้มีที่มาจากแบคทีเรียสายพันธุ์ Yersinia pestis โรคนี้แพร่เชื้อไปทั่วบริเวณเมดิเตอร์เรเนียน, ยุโรป และตะวันออกใกล้ ส่งผลกระทบอย่างหนักต่อจักรวรรดิซาเซเนียนและจักรวรรดิไบแซนไทน์ โดยเฉพาะเมืองหลวงคอนสแตนติโนเปิล กาฬโรคนี้ตั้งชื่อตามจักรพรรดิยุสตินิอานุสที่ 1 (ครองราชย์ ค.ศ. 527–565) จักรพรรดิไบแซนไทน์ในคอนสแตนติโนเปิลที่Procopius นักประวัติศาสตร์ในราชสำนักรายงานว่าพระองค์ติดเชื้อและหายจากโรคนี้ใน ค.ศ. 542 ซึ่งอยู่ในช่วงสูงสุดที่ฆ่าประชากรในเมืองหลวงประมาณหนึ่งส่วนห้า โรคติดต่อเดินทางมาถึงอียิปต์ของโรมันใน ค.ศ. 541 แล้วแพร่ไปทั่วทะเลเมดิเตอร์เรเนียนจนถึง ค.ศ. 544 และยังคงมีอยู่ในยุโรปเหนือและคาบสมุทรอาหรับจนถึง ค.ศ. 549
ใน ค.ศ. 2013 นักวิจัยยืนยันความคิดแรกที่ว่าสาเหตุของโรคระบาดยุสตินิอานุสมาจาก Yersinia pestis แบคทีเรียเดียวกันที่มีส่วนเกี่ยวข้องในกาฬมรณะ (ค.ศ. 1347–1351) สายพันธุ์ Yersinia pestis ในสมัยโบราณและสมัยใหม่มีความคล้ายกับบรรพบุรุษของสายพันธุ์โรคระบาดยุสตินิอานุสที่พบในเทียนชาน เทือกเขาในชายแดนประเทศคีร์กีซสถาน, คาซัคสถาน และจีน ซึ่งกล่าวแนะว่าโรคระบาดยุสตินิอานุสมีต้นกำเนิดในหรือใกล้บริเวณนี้
== อ้างอิง ==
== ข้อมูล ==
Mordechai, Lee, and Merle Eisenberg. 2019. "Rejecting Catastrophe: the case of the Justinianic Plague." Past & Present
Mordechai, L; Eisenberg M; Newfield T; Izdebski A; Kay Janet; Poinar H. (2019).  "The Justinianic Plague: An inconsequential pandemic?", PNAS https://doi.org/10.1073/pnas.1903797116.
Procopius. History of the Wars, Books I and II (The Persian War). Trans. H. B. Dewing. Vol. 1. Cambridge: Loeb-Harvard UP, 1954.—Chapters XXII and XXIII of Book II (pages 451–473) are Procopius's famous description of the Plague of Justinian. This includes the famous statistic of 10,000 people per day dying in Constantinople (page 465).
== อ่านเพิ่ม ==
Eisenberg, Merle, and Lee Mordechai. "The Justinianic Plague and Global Pandemics: The Making of the Plague Concept." American Historical Review 125.5 (2020): 1632-1667.
โรคระบาดทั่ว
จักรวรรดิไบแซนไทน์
เหตุการณ์ในทวีปยุโรป
ภัยพิบัติทางการแพทย์
ราชวงศ์ออตโตมัน

ราชวงศ์ออตโตมัน หรือ ราชวงศ์ออสมัน (Osmanlı Hânedanı, Ottoman Dynasty หรือ Imperial House of Osman) เป็นราชวงศ์ที่ปกครองจักรวรรดิออตโตมันระหว่าง ค.ศ. 1299 ถึง ค.ศ. 1922 โดยมี สุลต่านออสมันที่ 1 แห่งจักรวรรดิออตโตมันเป็นปฐมสุลต่าน (ไม่รวมพระราชบิดา Ertuğrul) แม้ว่าจะมิได้ประกาศว่าเป็นราชวงศ์อย่างเป็นทางการมาจนกระทั่งถึงรัชสมัยของพระราชโอรสของพระองค์--สุลต่านออร์ฮันที่ 1 (Orhan I) ผู้ประกาศพระองค์เป็นสุลต่าน ก่อนหน้านั้นราชวงศ์หรือเผ่าชนกลุ่มนี้ก็อาจจรู้จักกันว่า Söğüt แต่ได้รับการเปลี่ยนชื่อเป็น “ออสมันลิ” (Osmanlı) เพื่อเป็นเกียรติแก่สุลต่านออสมัน (หรือ “Ottoman” ในภาษาอังกฤษ)
สุลต่านเป็นตำแหน่งเดียวและเป็นตำแหน่งที่มีอำนาจเด็ดขาด เป็นประมุขของรัฐและของรัฐบาลของจักรวรรดิอย่างน้อยก็อย่างเป็นทางการ แต่บางครั้งอำนาจก็อาจจะตกไปอยู่ในมือของข้าราชสำนักอื่น (ซึ่งโดยระบบมีตำแหน่งที่ขึ้นกับสุลต่าน) โดยเฉพาะของอัครเสนาบดี (Grand Vizier) ผู้ที่มีวังที่เรียกกันในรัฐบาลออตโตมันว่า “ประตูหลัก” (High Porte) ส่วนพระราชวังทอปคาปึ (Topkapı Palace) ของสุลต่านเป็นเพียงที่ประทับอาศัยของพระราชฐานฝ่ายใน (Seraglio) หรือ ฮาเร็ม
== อ้างอิง ==
== ดูเพิ่ม ==
จักรวรรดิออตโตมัน
ระบบการบริหารของจักรวรรดิออตโตมัน (State organisation of the Ottoman Empire)
*
ภาษาต่างประเทศ

ภาษาต่างประเทศ คือภาษาอื่น ๆ ที่บุคคลหนึ่งไม่ได้ใช้สื่อสารพูดคุยในเวลาปกติ สำหรับผู้ที่ใช้ภาษาใดภาษาหนึ่งหรือมากกว่าเป็นหลัก จะถือว่าภาษาอื่นเป็นภาษาต่างประเทศ ไม่เพียงเฉพาะภาษาอังกฤษที่อาจนับเป็นภาษาต่างประเทศตามความหมายข้างต้น แต่ก็ยังมีรูปแบบอื่นของภาษาต่างประเทศด้วย เช่นภาษาญี่ปุ่นโบราณถือเป็นภาษาต่างประเทศในประเทศญี่ปุ่น เพราะไม่ได้ใช้สื่อสารในเวลาปกติ ภาษาต่างประเทศยังหมายถึงภาษาที่มิใช่ภาษาประจำประเทศบ้านเกิดของผู้ที่กล่าวถึง เช่นผู้ที่พูดภาษาอังกฤษแต่ไปอาศัยอยู่ที่ประเทศญี่ปุ่น อาจกล่าวได้ว่าภาษาญี่ปุ่นเป็นภาษาต่างประเทศของบุคคลนั้น อย่างไรก็ดีคำอธิบายดังกล่าวก็ไม่ได้ครอบคลุมความหมายทั้งหมดของคำว่าภาษาต่างประเทศ และการแบ่งประเภทเช่นนี้ก็มักทำให้เกิดความเข้าใจผิดอยู่มาก
เด็กบางคนอาจเรียนรู้มากกว่าหนึ่งภาษาตั้งแต่เกิดหรือตั้งแต่อายุยังน้อย เด็กกลุ่มนี้จัดอยู่ในกลุ่มบุคคลสองภาษาหรือหลายภาษา ซึ่งมีภาษาแม่หลายภาษา และไม่มีภาษาใดที่เป็นภาษาต่างประเทศสำหรับพวกเขาเลย แม้ว่าภาษาเหล่านั้นอาจเป็นภาษาต่างประเทศสำหรับคนส่วนใหญ่ในประเทศที่เด็กเกิดก็ตาม
ภาษาศาสตร์สังคม
การศึกษาภาษา
ภาวะพหุภาษา
ความหนืด

ความหนืด คือค่าบ่งชี้คุณสมบัติความต้านทานการไหลในตัวของไหล ซึ่งทำให้เกิดการเปลี่ยนรูปจากการกระทำของความเค้นเฉือนหรือความเค้นภายนอก ความหนืดนี้อธิบายถึงความสามารถในการต้านทานการไหลภายในตัวของไหล และอาจจะถูกพิจารณาให้เป็นตัวชี้วัดความเสียดทานของไหลได้ ยิ่งของไหลมีความหนืดต่ำมากเท่าไร มันก็จะยิ่งมีความสามรถในการเปลี่ยนรูปได้มากเท่านั้นสำหรับคำเรียกใช้โดยทั่วไป อาจจะใช้คำว่า "ความหนา" ตัวอย่างเช่น น้ำ ที่มีความหนืดต่ำอาจจะถูกเรียกว่า "บาง" ในขณะที่น้ำผึ้งซึ่งมีความหนืดสูงนั้นอาจจะถูกเรียกว่า "หนา" สำหรับของไหลในความเป็นจริงนั้น (ยกเว้น ซูเปอร์ฟลูอิด) จะมีค่าความหนืดในตัว แต่อย่างไรก็ตาม ในทางอุดมคติ ของไหลอาจจะถุกสมมติให้ไร้ความหนืด เรียกว่า ของไหลในอุดมคติ หรือ ของไหลไร้ความหนืด สำหรับวิชาที่ศึกษาเกี่ยวกับของไหลคือ วิทยาศาสตร์การไหล
== ที่มาของคำ ==
== อ่านเพิ่ม ==
== แหล่งข้อมูลอื่น ==
Fluid Characteristics Chart A table of viscosities and vapor pressures for various fluids
Gas Dynamics Toolbox Calculate coefficient of viscosity for mixtures of gases
Glass Viscosity Measurement Viscosity measurement, viscosity units and fixpoints, glass viscosity calculation
Kinematic Viscosity  conversion between kinematic and dynamic viscosity.
Physical Characteristics of Water A table of water viscosity as a function of temperature
Project Trajectory Java Web Start Application for simulation of moving bodies through different and user definable media.
Vogel–Tammann–Fulcher Equation Parameters
Calculation of temperature-dependent dynamic viscosities for some common components
Viscometer of Dynamic and Kinematic
Dynamic of viscosity
กลศาสตร์ของไหล
หลักการสำคัญของฟิสิกส์
การล้อมเมืองโรดส์ (แก้ความกำกวม)

__NOTOC__
การล้อมเมืองโรดส์ อาจจะหมายถึงการล้อมเมืองโรดส์ (Rhodes, Greece) บนเกาะโรดส์ครั้งใดครั้งหนึ่งข้างล่าง:
การล้อมเมืองโรดส์ ระหว่างปี 305 ถึงปี 304 ก่อนคริสต์ศักราช - เป็นการล้อมโดยดีเมเทรียส โปลิออร์เซทีส
การล้อมเมืองโรดส์ (ค.ศ. 1480) - การล้อมครั้งแรกของจักรวรรดิออตโตมันเพื่อกำจัดอัศวินฮอสพิทาลเลอร์ออกจากเกาะ
การล้อมเมืองโรดส์ (ค.ศ. 1522) - การล้อมครั้งที่สองของจักรวรรดิออตโตมันเพื่อกำจัดอัศวินฮอสพิทาลเลอร์ออกจากเกาะ
หรืออาจจะหมายถึง
การล้อมเมืองโรดส์ (อุปรากร) - อุปรากรที่เขียนโดยวิลเลียม เดฟนันท์ที่ได้รับแรงบันดาลใจจากการล้อมเมืองโรดส์ ในปี ค.ศ. 1522
อาเซอร์ไบจาน (ประเทศอิหร่าน)

อาเซอร์ไบจาน หรือ อาเซอร์ไบจานอิหร่าน หรือ อาเซอร์ไบจานเปอร์เซีย (آذربایجان; Āzarbāijān; آذربایجان, ئازه‌ربایجان, Azerbaijan หรือ Azarbaijan หรือ Iranian Azerbaijan) คือภูมิภาคทางตะวันตกเฉียงเหนือของอิหร่าน หรือที่รู้จักกันในประวัติศาสตร์ว่า “แอโทรพาทีนี” (Atropatene) และ “อาโตรปัตกัน” (Aturpatakan)  บางครั้งบริเวณนี้ก็เรียกว่า “อาเซอร์ไบจานใต้” แต่ผู้เชี่ยวชาญและแหล่งข้อมูลบางแหล่งมีความเห็นว่าคำหลังนี้มีความหมายเป็นนัยยะถึงโอกาสในการผนวกดินแดน (irredentist)
== อ้างอิง ==
ภูมิภาคในอิหร่าน
เลขอักษร

เลขอักษร (Chronogram) คือประโยคหรือคำจารึกที่ตัวอักษรบางตัวเมื่อมารวมเข้าด้วยกันแล้วกลายเป็นเลขของปีใดปีหนึ่งโดยเฉพาะ คำว่า “Chronogram” แปลว่า “การเขียนเวลา” ที่มาจากภาษากรีกสองคำรวมกัน คำแรก “Chrono” แปลว่า “เวลา” และ “gramma” ที่แปลว่า “อักษร”
การเขียน “เลขอักษรบริสุทธิ์” (pure chronogram) แต่ละคำจะมีอักษรตัวหนึ่งที่เป็นตัวเลข แต่การเขียน “เลขอักษรธรรมชาติ” (natural chronogram) จะแสดงตัวเลขของปีตามลำดับที่ถูกต้อง เช่น
AMORE MATVRITAS = MMVI = ค.ศ. 2006
== เลขโรมัน ==
การเขียนเลขอักษรเริ่มขึ้นในปลายสมัยจักรวรรดิโรมันและมานิยมกันมากในยุคฟื้นฟูศิลปวิทยาที่มักจะใช้ในคำจารึกบนหินประดับหลุมศพ (headstone) หรือศิลาฤกษ์ที่บ่งวันเดือนปีของวันที่ฉลอง เช่น:
My Day Closed Is In Immortality เป็นเลขอักษรที่แสดงปีที่สมเด็จพระราชินีนาถเอลิซาเบธที่ 1 แห่งอังกฤษเสด็จสวรรคต อักษรตัวแรกของแต่ละคำถอดออกมาเป็น MDCIII ที่ตรงกับปี ค.ศ. 1603 ที่เสด็จสวรรคต
การเล่นคำ
ระบบเลข
ลั้ล...ลา (เพลง)

อัลบั้มของภคมน บุณยะภูติในชื่อเรียกเดียวกันนี้ ดูบทความที่ ลั้ล...ลา
"ลั้ล...ลา" คือซิงเกิลชื่อเดียวกันกับอัลบั้มของภคมน บุณยะภูติ หรือ ลูกโป่ง นักร้องหญิงชาวไทยจากรายการทรู อะคาเดมี่ แฟนเทเชีย ซีซั่นที่ 4 ได้แต่งขึ้นโดยวีณา ประมาพันธ์ และผลิตขึ้นโดยมุรธา ร่วมรักษ์สำหรับอัลบั้มเดี่ยวชุดที่สองของลูกโป่ง และมิวสิกวิดีโอเพลง "ลั้ล...ลา" ได้ถ่ายทำที่สตูดิโอในพัทยา ได้มีการเปิดครั้งแรกทางช่องทรู มิวสิก เมื่อวันที่ 11 เมษายน พ.ศ. 2552
"ลั้ล...ลา" ได้มีกำหนดเปิดตามคลื่นวิทยุอย่างเป็นทางการเมื่อวันที่ 23 มีนาคม พ.ศ. 2552 โดยเป็นซิงเกิลแรกจากอัลบั้ม  เพลงนี้สามารถขึ้นไปสู่อันดับ 12 ของชาร์ตทรู มิวสิกท็อป 20 และอันดับ 10 ของชาร์ตแชนแนลวีไทยแลนด์ สยามท็อป 20 ได้ ซึ่งถือว่าเป็นเพลงของลูกโป่งที่สามารถขึ้นไปในชาร์ตแชนแนลวีไทยแลนด์ได้สูงที่สุด
== รายชื่อเพลง ==
ดิจิตอลดาวน์โหลด
"ลั้ล...ลา" — 3:21
ซิงเกิลวิทยุ
"ลั้ล...ลา" — 3:21
"บอกฉันซิ" — 5:08
== คณะอำนวยการสร้าง ==
โปรดิวเซอร์/ทำนอง/เรียบเรียง - มุรธา ร่วมรักษ์
เนื้อร้อง - วีณา ประมาพันธ์
มิกซ์ดาวน์ - วงศกร คุณางศ์
เปียโน/คีย์บอร์ด - ศุภวิญญ์ มุ่งมาตร, เกรียงศักดิ์ เกรียงไกรนิยม
กีต้าร์ - ชินพัฒน์ หงส์อัมพร
Backing Vocal - ภคมน บุณยะภูติ
== ชาร์ต ==
== อ้างอิง ==
เพลงไทยสากล
เพลงในปี พ.ศ. 2552
ซิงเกิลในปี พ.ศ. 2552
ราชวงศ์ออเรนจ์-นัสเซา

ราชวงศ์ออเรนจ์-นัสเซา (Huis van Oranje-Nassau, ) คือราชวงศ์ยุโรปที่เป็นสาขาของราชวงศ์นัสเซา เป็นราชวงศ์ปกครองที่สำคัญในแวดวงการเมืองและรัฐบาลของราชอาณาจักรเนเธอร์แลนด์ บางช่วงในประวัติศาสตร์ยังเป็นราชวงศ์สำคัญในแวดวงการเมืองยุโรปด้วย โดยเฉพาะครั้งที่วิลเลิมที่ 1 แห่งออเรนจ์ (เป็นที่รู้จักกันในนาม "วิลเลียมผู้นิ่งเงียบ" และ "บิดาแห่งปิตุภูมิ") เป็นผู้นำชาวดัตช์ก่อกำเริบต่อสเปนผู้ปกครอง ซึ่งหลังจากสงครามแปดสิบปีสิ้นสุดลง ก่อให้เกิดรัฐเอกราชของชาวดัตช์ขึ้นในที่สุด
ในช่วงระหว่างและหลังสงครามนี้เองที่สมาชิกราชวงศ์หลายพระองค์ดำรงตำแหน่งเป็นผู้ว่าราชการหรือสตัดเฮาเดอร์ในสาธารณรัฐดัตช์ อย่างไรก็ตามในปี ค.ศ. 1815 ประเทศเนเธอร์แลนด์ก็ได้ล้มเลิกระบอบสาธารณรัฐที่ใช้มาอย่างยาวนานและสถาปนาระบอบราชาธิปไตยภายใต้ราชวงศ์ออเรนจ์-นัสเซาขึ้นมาแทน
การก่อตั้งราชวงศ์ออเรนจ์-นัสเซาเป็นผลผวงจากการเสกสมรสระหว่างเฮนรีที่ 3 แห่งนัสเซา-เบรอดาจากเยอรมนี และโคลเดียแห่งชาล็อง-โอร็องจ์ (ออเรนจ์) จากภูมิภาคบูร์กอญในฝรั่งเศส ในปี ค.ศ. 1515 ซึ่งโอรสของทั้งสองนามว่า "เรเน" ได้สืบทอดราชสมบัติของราชรัฐออเรนจ์จากพระปิตุลา (พระเชษฐาของพระมารดา) ฟีลีแบร์แห่งชาล็อง และเป็นสมาชิกราชวงศ์นัสเซาพระองค์แรกที่ได้อิสริยยศเป็นเจ้าชายแห่งออเรนจ์ ทั้งนี้เจ้าชายเรเนสามารถเปลี่ยนชื่อราชวงศ์เป็น "ออเรนจ์-นัสเซา" ก็ได้ แต่พระองค์และพระปิตุลากลับประสงค์ที่จะใช้ชื่อราชวงศ์ชาล็อง-โอร็องจ์ต่อไป ดังนั้นในประวัติศาสตร์จึงขนานนามพระองค์ว่า "เรเนแห่งชาล็อง" ต่อมาหลังจากที่สิ้นพระชนม์ในปี ค.ศ. 1544 พระญาตินามว่าวิลเลิมแห่งนัสเซา-ดิลเลินบูร์ก ได้สืบทอดราชสมบัติและที่ดินต่อจากเจ้าชายเรเนทั้งหมด และเฉลิมพระนามใหม่เป็น "วิลเลิมที่ 1 แห่งออเรนจ์" หรือเป็นที่รู้จักในชื่อภาษาอังกฤษว่า "วิลเลียมผู้นิ่งเงียบ" (William the Silent) ทรงเป็นผู้สถาปนาราชวงศ์ออเรนจ์-นัสเซาขึ้นมาอย่างเป็นทางการ
==สมาชิกพระราชวงศ์==
===พระบรมวงศานุวงศ์===
สมเด็จพระราชาธิบดีและสมเด็จพระราชินีแห่งเนเธอร์แลนด์
* เจ้าหญิงแห่งออเรนจ์ (พระราชธิดาพระองค์ใหญ่)
* เจ้าหญิงอะเลกซียาแห่งเนเธอร์แลนด์ (พระราชธิดาพระองค์รอง)
* เจ้าหญิงอารียานแห่งเนเธอร์แลนด์ (พระราชธิดาพระองค์เล็ก)
เจ้าหญิงเบียทริกซ์แห่งเนเธอร์แลนด์ (พระราชชนนี)
* เจ้าชายคอนสตันตินและเจ้าหญิงลอเรนทีนแห่งเนเธอร์แลนด์ (พระอนุชาพระองค์เล็กและพระชายา)
เจ้าหญิงมาร์ครีตแห่งเนเธอร์แลนด์และคุณปีเตอร์ ฟัน โฟลเลินโฮเฟิน (พระราชมาตุจฉาและพระสวามี)
===สมาชิกพระอนุวงศ์===
เจ้าหญิงมาเบลแห่งออเรนจ์-นัสเซา (พระชายาม่ายในเจ้าชายฟริโซแห่งออเรนจ์-นัสเซา)
* เคาน์เตสลูอานาแห่งออเรนจ์-นัสเซา (พระราชภาติยะ)
* เคาน์เตสซาเรียแห่งออเรนจ์-นัสเซา (พระราชภาติยะ)
พระโอรส-ธิดาในเจ้าชายคอนสตันตินแห่งเนเธอร์แลนด์:
* เคาน์เตสอิโลอีสแห่งออเรนจ์-นัสเซา (พระราชภาติยะ)
* เคานต์เคลาส์-คาร์ซีมีร์แห่งออเรนจ์-นัสเซา (พระราชภาติยะ)
* เคาน์เตสเลโอนอร์แห่งออเรนจ์-นัสเซา (พระราชภาติยะ)
เจ้าหญิงไอรีนแห่งเนเธอร์แลนด์ (พระราชมาตุจฉา)
พระโอรสในเจ้าหญิงมาร์ครีตแห่งเนเธอร์แลนด์ และพระชายา:
* เจ้าชายเมาริทส์และเจ้าหญิงมาริแลนน์แห่งออเรนจ์-นัสเซา ฟัน โฟลเลินโฮเฟิน (พระภาดาและพระชายา)
* เจ้าชายแบร์นาร์ดและเจ้าหญิงอันเนตต์แห่งออเรนจ์-นัสเซา ฟัน โฟลเลินโฮเฟิน (พระภาดาและพระชายา)
* เจ้าชายปีเตอร์-คริสเตียนและเจ้าหญิงอานิตาแห่งออเรนจ์-นัสเซา ฟัน โฟลเลินโฮเฟิน (พระภาดาและพระชายา)
* เจ้าชายฟลอริสและเจ้าหญิงไอเมแห่งออเรนจ์-นัสเซา ฟัน โฟลเลินโฮเฟิน (พระภาดาและพระชายา)
== อ้างอิง ==
== ดูเพิ่ม ==
ราชรัฐออเรนจ์
ราชวงศ์ยุโรป
*
ราชวงศ์ออเรนจ์-นัสเซา
หอเอนปิซา

หอเอนเมืองปิซา (อิตาลี: Torre pendente di Pisa หรือ La Torre di Pisa; อังกฤษ: Leaning Tower of Pisa) ตั้งอยู่ที่เมืองปิซา ประเทศอิตาลี ในจัตุรัสเปียซซา เดล ดูโอโม (Piazza Del Duomo) เป็นหอระฆังของศาสนาคริสต์นิกายโรมันคาทอลิก มีลักษณะเป็นหอทรงกระบอก 8 ชั้น สร้างด้วยหินอ่อนสีขาว สูง 183.3 ฟุต (55.86 เมตร) น้ำหนักรวมประมาณ 14,500 ตัน มีบันไดรวมทั้งสิ้น 293 ขั้น เอียง 3.97 องศา ยอดของหอห่างจากแนวตั้งฉาก 3.9 เมตร
==  ประวัติ ==
เริ่มสร้างเมื่อวันที่ 9 สิงหาคม ค.ศ. 1173 และสร้างเสร็จเมื่อปี ค.ศ. 1350 ใช้เวลาสร้างประมาณ 175 ปี แต่การก่อสร้างนั้นมีการหยุดชะงักถึง 2 ครั้ง ครั้งแรกหยุดสร้าง เมื่อสร้างไปได้ถึงชั้น 3 เนื่องจากพื้นใต้ดินเป็นพื้นดินที่นิ่ม ทำให้หอมีการยุบตัว และต่อมาในปี ค.ศ. 1272 จีโอแวนนี่ ดี สิโมน สร้างให้เอนกลับไปอีกด้านหนึ่งเพื่อให้เกิดความสมดุล แต่การก่อสร้างในครั้งนี้ ก็ต้องหยุดชะงักลงอีกครั้งเนื่องจากเกิดสงคราม ภายหลังได้มีการสร้างหอต่อขึ้นอีก ทำให้หอมีความสูงทั้งหมด 7 ชั้น ในปี ค.ศ. 1319 แต่หอเอนนี้ถูกสร้างเสร็จในปี ค.ศ. 1372  หลังจากนั้น ในปี ค.ศ. 1990-2001 หอเอนปีซาได้รับการปรับปรุงฐานให้แข็งแรงยิ่งขึ้น เพื่อป้องกันไม่ให้หอล้มลงมา และปัจจุบัน ในทุก ๆ 20 ปี หอจะเอนลง 1 นิ้ว โดยมีการคาดเดาว่า หอจะล้มลงมาในปี ค.ศ. 2220 ถ้าหากไม่มีการป้องกันใด ๆ
== สมุดภาพ ==
ไฟล์:Leaning tower door.JPG|ประตูทางเข้าของหอ
ไฟล์:Plaque galileo.jpg|ความทรงจำในการทดลองของ กาลิเลโอ กาลิเลอี
ไฟล์:Leaning tower loggiati.jpg|เสาหินภายนอก
ไฟล์:Leaning tower staircase 6th floor.jpg|ขั้นบันไดด้านในจากชั้นที่หกไปชั้นที่เจ็ด
ไฟล์:Leaning tower staircase 7th floor.JPG|ขั้นบันไดด้านในจากชั้นที่เจ็ดไปชั้นที่แปด(ชั้นบนสุด)
ไฟล์:Leaning tower staircase 8th floor.JPG|มุมมองจากชั้นบนสุด
ไฟล์:Leaning tower bell assunta.JPG|กระดิ่งแอสซุนตา
ไฟล์:Pisa Leaning Tower bell San Ranieri.jpg|กระดิ่งพัสควอเรคเคีย
== ดูเพิ่ม ==
จัตุรัสดูโอโมแห่งปิซา
== อ้างอิง ==
== แหล่งข้อมูลอื่น ==
Official Website 
The Leaning Tower of Pisa Virtual reality movies
How the process of inclination was stopped 
Pictures of Leaning structures 
Piazza dei Miracoli digital media archive  (creative commons-licensed photos, laser scans, panoramas), data from a University of Ferrara/CyArk research partnership, includes 3D scan data from Leaning Tower.
หอระฆัง
แหล่งมรดกโลกในประเทศอิตาลี
ป
สิ่งก่อสร้างในคริสต์ทศวรรษ 1170
หอเอน
สถาปัตยกรรมโรมาเนสก์
เดอะเลเจนด์ออฟเซลดา: ออคารินาออฟไทม์

เดอะเลเจนด์ออฟเซลดา: ออคารินาออฟไทม์ (The Legend of Zelda: Ocarina of Time; ゼルダの伝説 時のオカリナ) เป็นเกมแนวผจญภัยลำดับที่ 5 จากเกมชุดเดอะเลเจนด์ออฟเซลดา สร้างขึ้นโดยบริษัทนินเทนโด ในรูปแบบของ นินเทนโด 64  เผยแพร่ในญี่ปุ่นในวันที่ 21 พฤศจิกายน พ.ศ. 2541 อเมริกาในวันที่ 23 พฤศจิกายน พ.ศ. 2541 และยุโรปในวันที่ 11 ธันวาคม พ.ศ. 2541 เกมนี้มียอดขายทั่วโลกกว่า 7.6 ล้านตลับ  เนื้อหาในเกมก็เหมือนกับภาคก่อน ๆ คือ ลิงก์จะต้องช่วยเหลืออาณาจักรไฮรัลให้รอดพ้นจากจอมมารกานอนดอร์ฟ
== เนื้อเรื่อง ==
ที่ป่าโคคิรี ต้นเดกุได้บอกให้ภูตินาวิ ไปตามหาลิงก์เพื่อมาพบกับเขาเพื่อที่จะให้ลิงก์ได้เรียนรู้การต่อสู้ เมื่อลิงก์เรียนรู้แล้ว ต้นเดกุได้มอบหินโคคิรีแก่ลิงก์และให้ไปพบองค์หญิงเซลด้า เมื่อพบองค์หญิงเซลด้า องค์หญิงก็เล่าตำนานของอาณาจักรไฮรัลและไทรฟอร์ซ และขอร้องให้ลิงก์นำหินโกรอนจากหัวหน้าเผ่าโกรอน และหินโซระจากองค์หญิงลูโต้(ลูกสาวของราชาโซระ) เมื่อลิงก์ได้หินทั้งสองครบแล้วได้กลับมายังอาณาจักรไฮรัลแต่พบกับเหตุการณ์วุ่นวายคือ จอมมารกานอนดอร์ฟพยายามไล่ล่าเพื่อจับตัวองค์หญิงเซลด้า
ระหว่างที่หลบหนีอยู่นั้นองค์หญิงได้ฝากออคารินาแห่งกาลเวลาไว้ให้ลิงก์ อันนำไปสู่ดาบในตำนานที่สถิตอยู่ในวิหาร แต่ทว่าลิงก์ยังมีอายุน้อยเกินกว่าจะใช้ดาบในตำนาน เมื่อลิงก์ดึงดาบ วิหารจึงกักขังวิญญาณของลิงก์เอาไว้ถึงเจ็ดปี เมื่อรู้สึกตัวอีกทีก็โตขึ้นเป็นวัยรุ่นและอยู่ในสมัยเจ็ดปีให้หลัง ภารกิจต่อไปคือลิงก์จะต้องช่วยเหลือผู้พิทักษ์ไทรฟอร์ซทั้งหก อันได้แก่ผู้พิทักษ์แห่งแสงสว่าง (ซึ่งได้พบแล้วในวิหาร) ผู้พิทักษ์แห่งป่า ผู้พิทักษ์แห่งไฟ ผู้พิทักษ์แห่งน้ำ ผู้พิทักษ์แห่งความมืด และผู้พิทักษ์แห่งวิญญาณ เพื่อให้สามารถผนึกจอมมารกานอนดอร์ฟไว้ในไทรฟอร์ซตลอดกาล
== การตอบรับ ==
เดอะเลเจนด์ออฟเซลดา: ออคารินาออฟไทม์ เป็นเกมภาคหนึ่งที่ได้กระแสตอบรับจากผู้เล่นเป็นอย่างดี ตั้งแต่เกมวางจำหน่ายเมื่อ พ.ศ. 2541 เกมนี้ขายได้ 2.5 ล้านตลับภายใน 39 วันจนกระทั่งสิ้นปี  เฉพาะญี่ปุ่นขายได้กว่า 820,000 ตลับในช่วงดังกล่าว และเป็นเกมที่ขายดีอันดับที่ 10 แห่งปี พ.ศ. 2541  จากสถิติยอดขายทั้งหมดของเกมนี้ รวมทั่วโลกขายได้ 7.6 ล้านตลับ  ส่วนเฉพาะในญี่ปุ่นขายได้ 1.14 ล้านตลับ และเป็นเกมที่ขายดีอันดับที่ 128 ตลอดกาล 
== อ้างอิง ==
วิดีโอเกมที่ออกวางจำหน่ายในปี พ.ศ. 2541
วิดีโอเกมเดอะเลเจนด์ออฟเซลดา
วิดีโอเกมเกี่ยวกับการเดินทางข้ามเวลา
เกมสำหรับนินเท็นโด 64
มูซา อิบน์ นุศ็อยร์

มูซา อิบน์ นุศ็อยร์ อัลบะละวี (موسى بن نصيرالبلوي;  ค.ศ. 640 -  716) เป็นมุสลิมชาวซีเรียผู้มีตำแหน่งเป็นข้าหลวงและขุนพลผู้มีหน้าที่ปกครองจังหวัดมุสลิมในแอฟริกาเหนือ (อิฟรีกียะฮ์) ภายใต้การนำของกาหลิบอัลวะลีดที่ 1แห่งราชวงศ์อุมัยยะฮ์ นอกจากนั้น มูซา อิบน์ นุศ็อยร์ ยังเป็นผู้นำในการพิชิตราชอาณาจักรวิซิกอทในฮิสเปเนียอีกด้วย
== ดูเพิ่ม ==
ราชอาณาจักรวิซิกอท
อัลอันดะลุส
== อ้างอิง ==
==ข้อมูล==
Al-Bakri, Kitāb al-masālik w'al-mamālik. Spanish translation of extracts relating to Spain, E. Vidal Beltran,  Geografia de España, Textos Medievales vol. 53, Zaragoza, 1982.
al-Baladhuri, Kitab Futuh al-Buldan, translated by Phillip Hitti in The Origins of the Islamic State (1916, 1924).
Anon., Akhbār majmūa fī fath al-andalūs wa dhikr ūmarā'ihā. Arabic text edited with Spanish translation: E. Lafuente y Alcantara, Ajbar Machmua, Coleccion de Obras Arabigas de Historia y Geografia, vol. 1, Madrid, 1867.
Ibn Abd al-Hakam, Kitab Futuh Misr wa'l Maghrib wa'l Andalus. English translation  by Torrey of portion of this 9th century work covering the period: "The Mohammedan conquest of Egypt and North Africa in the Years 643-705 A.D., translated from the Original Arabic of Ibn 'Abd-el Hakem'", Biblical and Semitic Studies vol. 1 (1901), 279-330 (covers North Africa only, not Spain). Critical Arabic edition of the whole work published by Torrey, Yale University Press, 1932. Spanish translation by Eliseo Vidal Beltran of the North African and Spanish parts of Torrey's Arabic text: "Conquista de Africa del Norte y de Espana", Textos Medievales #17, Valencia, 1966. An online copy of an older and less reliable (19th-century) English translation of the portion dealing only with Spain is at: Medieval Sourcebook: The Islamic conquest of Spain 
A. Benabbès: "Les premiers raids arabes en Numidie Byzantine: questions toponymiques." In Identités et Cultures dans l'Algérie Antique, University of Rouen, 2005 
Muhammad ibn Abi Dinar al-Qayrawānī, Al-Mu’nis fi Akhbar Ifriqiya wa Tunis (1681). French translation by E. Pellisier & E. Rémusat, Histoire de l'Afrique, Paris, 1845.
Ibn al-Faqih al-Hamadānī, Kitāb al-buldān. French translation by H. Massé: Abrégé du Livre des Pays, Damascus, 1973.
Pascual de Gayangos y Arce, The History of the Mohammedan Dynasties in Spain. vol. 1. 1840. English translation of al-Maqqari and other authors.
Anon., Kitāb al-imāma w'as-siyāsa (9th-10th century?). English translation: Appendix E of Gayangos' The History of the Mohammedan Dynasties in Spain.
Robert Brunschvig, "Ibn 'Abdalh'akam et la conquête de l'Afrique du Nord par les Arabes." Annales de l'Institut d'Etudes Orientales, v. 6 (1942–44) 108-155. Reprinted in Al-Andalus, 40 (1975), pp.&nbsp;129–179.
M.J. Viguera Molina, "The Muslim settlement of Spania/al-Andalus", p.&nbsp;13-38 in The Foundation of al-Andalus. Part 1: History and Society (ed. M. Martin), Ashgate, UK, 1998 (vol. 46 of The Foundation of the Classical Islamic World series). Reviews all Arabic sources.
บุคคลในคริสต์ศตวรรษที่ 7
บุคคลในคริสต์ศตวรรษที่ 8
รัฐเคาะลีฟะฮ์อุมัยยะห์
นักการทหารชาวอาหรับ
บุคคลในศาสนาอิสลาม
ชาวซีเรีย
ชาวอาหรับ
อัลวะลีดที่ 1

อัลวะลีด อิบน์ อับดุลมะลิก อิบน์ มัรวาน (الوليد بن عبد الملك بن مروان|al-Walīd ibn ʿAbd al-Malik ibn Marwān; )) รู้จักกันในพระนาม อัลวะลีดที่ 1 (الوليد الأول) เป็นกาหลิบแห่งจักรวรรดิกาหลิบอุมัยยะฮ์ ผู้ปกครองจักรวรรดิระหว่าง ค.ศ. 705 จนเสียชีวิตในปี ค.ศ. 715 อัลวะลีดที่ 1 เป็นบุตรของอับดุลมะลิก (Abd al-Malik) ผู้ดำเนินการขยายดินแดนของจักรวรรดิที่เริ่มโดยอับดุลมะลิกต่อไปอีกกว้างไกล และเป็นประมุขผู้มีความสามารถ
== อ้างอิง ==
==บรรณานุกรม==
รัฐเคาะลีฟะฮ์อุมัยยะห์
ไทกอน

ไทกอน (Tigon หรือ Tiglon) เป็นสัตว์ชนิดข้ามสายพันธุ์ระหว่างเสือโคร่งกับสิงโตเกิดจากสิงโตเพศเมียมาผสมพันธุ์กับเสือเพศผู้ มีการผสมคล้ายไลเกอร์ เพียงแต่มีขนาดเล็กกว่า เพราะปกติสิงโตตัวเมืยจะมียีนยับยั้งการเจริญเติบโตแต่เสือโคร่งตัวเมียไม่มี ไทกอนไม่มีแผงคอ หาดูได้ยากกว่าไลเกอร์มาก
==การอยู่ร่วมกันของสายพันธุ์พ่อแม่==
เช่นเดียวกับไลเกอร์ ไทกอนพบได้เฉพาะในสวนสัตว์ เพราะแหล่งที่อยู่อาศัยของสิงโตและเสือโคร่งไม่ทับซ้อนกัน อย่างไรก็ตาม ในอดีตสิงโตอินเดียเคยอยู่ร่วมกับเสือโคร่งเบงกอลในถิ่นทุรกันดารของอินเดีย นอกจากนั้นยังพบในประเทศที่เสือโคร่งแคสเปียน เคยอยู่ เช่นอิหร่านและตุรกีในอินเดียมีแผนที่จะย้ายสิงโตบางตัวจากที่อยู่ปัจจุบันอย่างป่ากิรไปสู่เขตรักษาพันธุ์สัตว์ป่าคูโนซึ่งมีเสือโคร่งอยู่จำนวนหนึ่งแต่ยังไม่ได้ดำเนินการในเดือนธันวาคม 2017 อาจเป็นเพราะเหตุผลทางการเมือง เนื่องจากรัฐบาลของรัฐคุชราตไม่ต้องการให้รัฐอื่นมีสิงโตอยู่ในป่า
== อ้างอิง ==
Tiglons
Guggisberg, "Wild Cats Of The World" (1975)
== ดูเพิ่ม ==
ไลเกอร์
เสือ
สิงโต
เสือ
สิงโต
ลูกผสมข้ามสายพันธุ์เลี้ยงลูกด้วยนม
ลูกผสมข้ามสายพันธุ์ในสกุลแพนเทอรา
ราชวงศ์โฮเอินท์ซ็อลเลิร์น

ราชวงศ์โฮเอินท์ซ็อลเลิร์น (Haus Hohenzollern) เป็นราชตระกูลเยอรมันและโรมาเนียของยุโรปที่ปกครองปรัสเซีย เยอรมนี และ โรมาเนีย บริเวณดั้งเดิมของราชวงศ์อยู่ในบริเวณเมืองเฮ็คคิงเงิน (Hechingen) ในชวาเบินที่ก่อตั้งขึ้นในคริสต์ศตวรรษที่ 11 ชื่อราชวงศ์มาจากที่พำนักของตระกูลที่เรียกว่าปราสาทโฮเอินท์ซ็อลเลิร์น (Burg Hohenzollern)
คำขวัญของตระกูลคือ “Nihil Sine Deo” (ไม่มีสิ่งใดถ้าไม่มีพระเจ้า) ตราประจำตระกูลเริ่มใช้ในปี ค.ศ. 1192 ที่เป็นตราง่าย ๆ แบ่งเป็นสี่ส่วน สีดำ และ เงิน ต่อมาก็มีการเพิ่มหัวและไหล่ของสุนัขในปี ค.ศ. 1317 โดยฟรีดริชที่ 4 เบอร์กราฟแห่งเนิร์นแบร์ก และต่อมาก็เพิ่มสัญลักษณ์จากสาขาของอีกตระกูลหนึ่ง
ตระกูลแบ่งออกเป็นสองสาย สายโรมันคาทอลิกชวาเบีย และ สายโปรเตสแตนต์ฟรังโคเนีย สายชวาเบียปกครองบริเวณเฮ็คคิงเงินจนกระทั่งมาสิ้นสุดลงในปี ค.ศ. 1869 สายย่อยของฟรังโคเนียขึ้นครองอาณาจักรมาร์กราฟแห่งบรานเดนบวร์กในปี ค.ศ. 1415 และ อาณาจักรดยุคแห่งปรัสเซียในปี ค.ศ. 1525 การรวมสายย่อยสองสายของฟรังโคเนียในปี ค.ศ. 1618 เป็นการก่อตั้งราชอาณาจักรปรัสเซียต่อมาในปี ค.ศ. 1701 ซึ่งเป็นรัฐที่เป็นผู้นำในการรวมประเทศเยอรมนี (Unification of Germany)  และการก่อตั้งจักรวรรดิเยอรมนีต่อมาในปี ค.ศ. 1871
ความระส่ำระสายของสังคมในปลายสงครามโลกครั้งที่ 1 ทำให้เกิดการปฏิวัติเยอรมันในปี ค.ศ. 1918 และการก่อตั้งสาธารณรัฐไวมาร์ต่อมาซึ่งเป็นการบีบบังคับให้ราชวงศ์โฮเอินท์ซ็อลเลิร์นต้องสละราชบัลลังก์ ซึ่งเท่ากับเป็นการยุติระบอบจักรพรรดิเยอรมัน ในที่สุดสนธิสัญญาแวร์ซายของปี ค.ศ. 1919 ก็ทำให้จักรวรรดิเยอรมันล่มสลาย
== บุคคลสำคัญที่จากราชวงศ์ ==
ฟรีดริช วิลเฮล์ม ผู้คัดเลือกแห่งบรันเดินบวร์ค
พระเจ้าฟรีดริชที่ 1 แห่งปรัสเซีย
พระเจ้าฟรีดริช วิลเฮล์มที่ 1 แห่งปรัสเซีย
หลุยเซ่ อูลริเค่แห่งปรัสเซีย
จักรพรรดิวิลเฮล์มที่ 2 แห่งเยอรมนี
สมเด็จพระราชาธิบดีมีไฮที่ 1 แห่งโรมาเนีย
== แผนผังราชวงศ์ ==
ไฟล์:Genealogy of House of Hohenzollern.svg
== อ้างอิง ==
== ดูเพิ่ม ==
ประวัติศาสตร์เยอรมนี
*
ประวัติศาสตร์โรมาเนีย
ราชอาณาจักรปรัสเซีย
เทิร์น! เทิร์น! เทิร์น!

"เทิร์น! เทิร์น! เทิร์น! (ทูเอฟรีติงแดร์อีสอะซีซัน)" (Turn! Turn! Turn! (to Everything There is a Season)) หรือเรียกสั้น ๆ ว่า "เทิร์น! เทิร์น! เทิร์น!" เป็นเพลงที่ดัดแปลงมาจากปัญญาจารย์ในไบเบิล (ยกเว้นท่อนสุดท้าย) แต่งและประพันธ์ดนตรีโดยพีต ซีเกอร์ ในปี 1959 โดยซีกเกอร์ได้รอจนถึงปี 1962 จึงบันทึกเสียง เพลงนี้เป็นเพลงที่อยู่ในอัลบั้ม The Bitter และ The Sweet สังกัดโคลัมเบีย
"เทิร์น! เทิร์น! เทิร์น!" ยังเป็นซิงเกิลอันโด่งดังของวงโฟล์กร็อกอเมริกัน เดอะเบิร์ดส ออกวางขายเมื่อ 1 ตุลาคม ค.ศ. 1965 โดยสังกัดโคลัมเบีย เพลงนี้ยังรวมอยู่ในอัลบั้มชุดที่ 2 ของวงชุด Turn! Turn! Turn! ที่ออกวางขายเมื่อ 6 ธันวาคม ค.ศ. 1965
ซิงเกิลนี้เพลงนี้โดยวงเดอะเบิร์ดส ถือเป็นเวอร์ชันที่ประสบความสำเร็จที่สุดของเพลงนี้ โดยขึ้นอันดับ 1 บนบิลบอร์ดฮอต 100 และอันดับ 26 ในสหราชอาณาจักร
== อ้างอิง ==
ซิงเกิลอันดับ 1 ในบิลบอร์ดฮอต 100
ซิงเกิลในปี พ.ศ. 2508
ซิงเกิลในปี พ.ศ. 2509